Кобејтуз

Кобејтуз (казашки: Көбейтұз көлі) ― солено езеро во Округот Ерејментау, Акмолинска Област, Казахстан. Езерото се наоѓа североисточно од градот Ерејментау. Потеклото на името потекнува од месниот казашки јазик во кој „кобеј“ значи умножување и „туз“ значи сол. Опис Кобејтуз се наоѓа во сливот на Тениз кое е солено езеро дел од сливот на реката Оленти. Се наоѓа на надморска височина од 253 м надморска височина, 3.5 км на исток од источниот брег на езерото Тениз. Кобејтуз е розово езеро поради присуството на Dunaliella salina, вид алги што и дава на водата розова нијанса. Ова е веројатно затоа што е присутно во неколку други езера низ светот кои имаат високи концентрации на сол и добиваат розова боја за време на топлите месеци кога соленоста е највисока. Алгата има различни структури и изгледи во зависност од условите на околината, а во средини со висока соленост како езерото Кобејтуз произведува каротиноиди кои имаат црвеникава нијанса. Популарност Поради високата концентрација на сол, водата на Кобејтуз можела да го задржи човекот на површина, како во Мртвото Море. Но, пливањето во него е неизводливо: езерото е многу плитко, максималната длабочина е само околу 20 цм, односно во водата можете да влезете само до колена. Претежно млади луѓе доаѓаат овде за убави фотографии. Покрај тоа, за да може бојата на Кобејтуз да биде што е можно посветла, се препорачува да се патува во сончево време. Тие велат дека токму тогаш микроорганизмите најактивно го ослободуваат својот пигмент. Инфраструктура Нема инфраструктура или капацитети за посетители. Наводи Надворешни врски [1] Архивирано на 5 јуни 2023 г.